wickkiey/tamil-wikipedia-chunked huggingface dataset:
# தமீம் அன்சாரி பின் ஜைது

**தமீம் அன்சாரி பின் ஜைது** ("Tamim bin Zaid") இஸ்லாமிய தீர்க்கதரிசி முகமது நபியின் தோழர்களில் ஒருவர் ஆவார். இவரது அடக்கத்தலம் இந்தியாவின் தமிழ்நாட்டில் சென்னை அருகே கோவளம் கடற்கரைப் பகுதியில் உள்ளது. முகமது நபியின் தோழர்களில் இந்தியாவிற்கு வந்து இங்கேயே இறந்தவர்களில் இவரும் ஒருவர்.
# தமீம் அன்சாரி பின் ஜைது

## சிறப்பு

இவர் முகமது நபியுடன் பத்ரு போரில் கலந்து கொண்ட 313 நபித்தோழர்களில் ஒருவராவார்.
# தமீம் அன்சாரி பின் ஜைது

## பயணம்

கலீபா உமர் அவர்களின் ஆட்சிக் காலத்தில் அரேபியாவிலிருந்து ஆசியக் கண்டத்திற்கு பயணம் செய்ய விரும்பினார் மகான் தமீம் அன்சாரி அதன்படி சிந்து பிரதேசத்திற்கு வந்து 18 ஆண்டுகள் தங்கி திருப்பணியாற்றினார்.
# ஓர்ச்சா

**ஓர்ச்சா** (Orchha or Urchha) இந்தியாவின் மத்தியப் பிரதே மாநிலத்தின் புந்தேல்கண்ட் பகுதியில் நிவாரி மாவட்டத்தில் அமைந்த வரலாற்று சிறப்பு மிக்க நகரமாகும். ஓர்ச்சா நகரத்தை சந்தேல இராஜபுத்திர மன்னர் ருத்திரபிரதாப சிங் என்பவரால் 1531-இல் நிறுவப்பட்டது. இந்திய விடுதலை அடையும் வரை, பிரித்தானிய இந்திய அரசில் **ஓர்ச்சா சமஸ்தானத்தின்** தலைநகரமாக விளங்கியது.  
பேட்வா ஆற்றாங்கரையில் அமைந்த கோட்டையுடன் கூடிய ஓர்ச்சா நகரம், ஜான்சியிலிருந்து 15 கி மீ தொலைவில் அமைந்துள்ளது.  
ஓர்ச்சா நகரத்தின் கோட்டை வளாகத்தை தற்காலிக உலகப் பாரம்பரியக் களங்களில் ஒன்றாக சேர்க்க இந்திய நாடாளுமன்ற உறுப்பினர்கள் யுனெஸ்கோவை அணுகியுள்ளனர்.
# ஓர்ச்சா

## மக்கள் தொகையியல்

2001-ஆம் ஆண்டு மக்கள் தொகை கணக்கெடுப்பின் படி ஓர்ச்சா நகரத்தின் மக்கள் தொகை 8,501 ஆகும்
அதில் ஆண்கள் 53% ஆகவும்; பெண்கள் 47% ஆகவும் உள்ளனர். சராசரி எழுத்தறிவு விகிதம் 54% ஆகும். ஆறு வயதிற்குட்பட்ட குழுந்தைகள் 18% ஆகும்.
# ஓர்ச்சா

## இதனையும் காண்க

- ஓர்ச்சா சமஸ்தானம்
- நிவாரி மாவட்டம்
# டெசிபெல் வாட்

**டெசிபெல் வாட்** (*Decibel watt*) என்பது இரண்டு திறன்களுக்கு (power) இடையிலோ அல்லது வீச்சுகளுக்கு (amplitude) இடையிலோ உள்ள விகிதத்தை (ratio) குறிப்பதாகும். எடுத்துகாட்டாக "P" என்பதை அளக்கப்பட்ட திறனாகவும் (measured power) "Po" என்பதை மேற்கோள் திறனாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.  
<math>dB=10\log\frac{P}{P_0}</math>  
இதே போன்று "U" என்பதை அளக்கப்பட்ட வீச்சாகவும் (measured amplitude) "Uo" என்பதை மேற்கோள் வீச்சாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.  
<math>dB=20\log\frac{U}{U_0}</math>  
பொதுவாக ஒரு வலையமைப்பிலோ (Network) அல்லது மின்னணுச் சாதனத்திலோ (electronic device) ஏற்படும் உயர்வையோ (Gain) அல்லது தாழ்வையோ (Loss) குறிபிட்ட பயன்படும் ஒரு அலகு ஆகும். உதரணமாக "Po" என்பதை உள்ளீடு திறனாகவும் "P" என்பதை வெளியீடு திறனாகவும் கொண்டால் மேற்கண்ட சமன்பாட்டின் மூலம் அதன் dB-யை கணக்கிடலாம். இதில் Po-ஐ ஒரு வாட்டாக (1 Watt) கொண்டால் P-ஐ டெசிபெலில் dBW என்றும் Po-ஐ ஒரு மில்லிவாட்டாக (1 milliWatt) கொண்டால் P-ஐ டெசிபெலில் dBm என்று குறிபிடுவது வழக்கம்.
# டெசிபெல் வாட்

## டெசிபெலில் இருந்து எண்ணிற்கு மாற்றும் கணக்கீடு

டெசிபெல் என்பது ஒரு அலகு என்றாலும் அது ஒரு எண் மட்டுமே. இது ஒரு விகிதம் என்பதால் அலகுகள் சமன் செய்து முடிவில் எண்ணாக மட்டுமே இருக்கும். பின்வரும் ஒரு சிறிய கணக்கீடு மூலம் விளக்கலாம்.  
3+0.7=3.7&nbsp;dB = 1.995262X1.174898=2.344299 இது ஒரு திறனின் விகிதம் (power ratio).  
3/10=0.3  
10 <sup>0.3</sup>=1.995262  
இது போன்றே  
0.7-ஐ கணகிட்டால் 1.174898 கிடைக்கும்.  
1.412538X1.083927=1.531088 என்பது ஒரு மின்னழுத்த விகிதம் (voltage ratio).  
இந்த கணக்கீட்டையும் மேற்கண்டவாறு செய்யலாம்.
# டெசிபெல் வாட்

## டெசிபெலில் மாற்ற உதவும் பட்டியல்

| dB | P/P<sub>0</sub> | U/U<sub>0</sub> |
| --- | --- | --- |
| 0 | 1.000000 | 1.000000 |
| 0.1 | 1.023293 | 1.011579 |
| 0.2 | 1.047129 | 1.023293 |
| 0.3 | 1.071519 | 1.035142 |
| 0.4 | 1.096478 | 1.047129 |
| 0.5 | 1.122018 | 1.059254 |
| 0.6 | 1.148154 | 1.071519 |
| 0.7 | 1.174898 | 1.083927 |
| 0.8 | 1.202264 | 1.096478 |
| 0.9 | 1.230269 | 1.109175 |
| 1.0 | 1.258925 | 1.122018 |
| 2.0 | 1.584893 | 1.258925 |
| 3.0 | 1.995262 | 1.412538 |
| 4.0 | 2.511886 | 1.584893 |
| 5.0 | 3.162278 | 1.778279 |
| 6.0 | 3.981072 | 1.995262 |
| 7.0 | 5.011872 | 2.238721 |
| 8.0 | 6.309573 | 2.511886 |
| 9.0 | 7.943282 | 2.818383 |
| 10 | 10 | 3.162278 |
| 20 | 10<sup>2</sup> | 10.00000 |
| 30 | 10<sup>3</sup> | 31.622780 |
| 40 | 10<sup>4</sup> | 10<sup>2</sup> |
| 50 | 10<sup>5</sup> | 316.2278 |
| 60 | 10<sup>6</sup> | 10<sup>3</sup> |
| 70 | 10<sup>7</sup> | 3162.278 |
| 80 | 10<sup>8</sup> | 10<sup>4</sup> |
| 90 | 10<sup>9</sup> | 31622.78 |
| 100 | 10<sup>10</sup> | 10<sup>5</sup> |
# எதிரொலியற்ற அறை

**எதிரொலியற்ற அறை** (*Anechoic chamber*) என்பது மின் உணர்கொம்புகளின் (antenna) பண்புகளையும் பற்றி அறிவதற்குப் பயன்படுத்தப்படும் ஒரு ஆராய்ச்சி கூடம் ஆகும். இந்த அறை மின்காந்த அலைகளை எதிரொலிக்காவண்ணம் வடிவமைக்கப்படுகிறது. மின் உணர்கொம்புகளைச் சோதனைக்கு உட்படுத்தும்பொழுது வேறு எந்த மின்காந்த அலைகளும் இடையுறாவண்ணமும், மின்காந்த அலைகள் எதிரொலிக்காவண்ணமும் சோதனைச்சாலை இருக்க வேண்டும். இதற்காக இவ்வறையில் மின்காந்த அலைகளை உட்கவரும் பொருள்கள் கொண்டு பிரமிட் போன்ற வடிவமைப்பு சுற்றுப்புற சுவர்களில் ஒட்டப்பட்டுள்ளன. இதன் காரணமாக மின்காந்த அலைகள் எதிரொலிப்பு குறைகின்றது. இந்த மின்காந்த அலைகளை உட்கவரும் பொருள்கள் பிரமிட் வடிவம் மட்டுமன்றி கூம்பு வடிவத்திலும் வடிவமைக்கப்பட்டிருக்கும். இந்த அறை சுமார் சில மீட்டர்கள் முதல் பத்து அல்லது இருபது மீட்டர் வரை அளவு கொண்டவையாக இருக்கும். இந்த அறை மின் உணர்கொம்புகளின் பண்புகள் மற்றும் ரேடார் குறுக்கு தோற்றம் (RCS) பற்றி அறிவதற்கு உதவுகிறது.
# அதிகாரிகள் பயிற்சிக் கழகம் (சென்னை)

சென்னையிலுள்ள **அதிகாரிகள் பயிற்சிக் கழகம்** (*Officers Training Academy*-OTA) என்பது இந்திய இராணுவ அதிகாரிகள் பயிற்சி மையமாகும். இந்த மையம் குறுகிய கால இராணுவ சேவைக்கான அதிகாரிகளை உருவாக்கப் பயன்படுகிறது.
# அதிகாரிகள் பயிற்சிக் கழகம் (சென்னை)

## வரலாறு

1942-45 காலகட்டத்தில் இரண்டாம் உலகப் போரில் இந்திய மற்றும் பொதுநலவாய நாடுகளின் இராணுவத்திற்குத் தேவைப்பட்ட இராணுவ அதிகாரிகளை உருவாக்குவதற்காக ஏழு அதிகாரிகள் பயிற்சி மையங்கள் இந்தியாவில் துவக்கப்பட்டன. ஆனால் போர் முடிந்ததும் இம்மையங்கள் மூடப்பட்டு விட்டன.  
இந்திய சீனப் போரையடுத்து 1962 இல் இந்தியாவில் இராணுவ அதிகாரிகளின் அவசரகாலத் தேவைகளுக்காக புனே மற்றும் சென்னையில் இரு அதிகாரிகள் பயிற்சிப் பள்ளிகள் (Officers Training Schools-OTS) துவக்கப்பட்டன. இப்பள்ளிகள் அமைப்பதற்கான ஆயத்தப் பணிகள் 1962 ஆம் ஆண்டு, செப்டபர் மாதத்தில் துவக்கப்பட்டன. சென்னை பயிற்சிப் பள்ளி பிரிகேடியர் ராம் சிங்கைத் முதல் படைத்தலைவராகக் கொண்டு 1963 ஆம் ஆண்டு ஜனவரி மாதம் துவங்கியது. புனேயில் நிறுவப்பட்ட பயிற்சிப்பள்ளி சிறிதுகாலத்திற்குப் பின் மூடப்பட்டது. எனினும் தொடர்ந்து செயற்பட்ட சென்னை பயிற்சிப் பள்ளி, 1965 ஆம் ஆண்டு பெப்பிரவரி இரண்டாம் தேதியிலிருந்து பள்ளியின் நோக்கத்தை குறுகியகால சேவை சீர் ஆணைய அதிகாரிகளைப் பயிற்றுவிப்பதாக மாற்றுவதற்கான அனுமதி பெற்றது.  
குறுகியகால சேவை ஆணையத்தின் இராணுவ அதிகாரிகளுக்கான பயிற்சிகள், அதிகாரிகள் பயிற்சிக் கழகத்தில் மேற்கொள்ளப்படுகிறது. 1985 ஆம் ஆண்டு முதல் இப்பயிற்சிக் கழகத்திற்கு நிரந்தர அனுமதி வழங்கப்பட்டு அதன் பெயரும் **அதிகாரிகள் பயிற்சிக் கழகம்** என மாற்றம் பெற்றது.  
இந்திய இராணுவத்தில் அதிகாரிகளாகச் சேர்ந்த 25 பேர் கொண்ட முதல் பெண் அதிகாரிகள் அணி 1992-இல் இக்கழகத்தில் பயிற்சி பெற்றவர்களாவர்.
# அதிகாரிகள் பயிற்சிக் கழகம் (சென்னை)

## அமைவிடம்

இந்த பயிற்சி மையமானது தமிழகத்தின் தலைநகரான சென்னை மாநகரத்திற்குட்பட்ட ஆலந்தூரில் 750 ஏக்கர் பரப்பளவில் விமான நிலையத்தின் ஓடு பாதைக்கு வடக்கே அமைந்துள்ளது.
# அதிகாரிகள் பயிற்சிக் கழகம் (சென்னை)

## அளிக்கப்படும் பயிற்சிகள்

இந்த பயிற்சி மையத்தில் அளிக்கப்படும் 48 வார கால பயிற்சி இந்திய இராணுவத்தின் மருத்துவப் பிரிவு நீங்கலாக அனைத்துப் பிரிவுகளுக்கும் அதிகாரிகளை தயார்படுத்துகிறது.
# அதிகாரிகள் பயிற்சிக் கழகம் (சென்னை)

## பயண வழிகள்

சென்னை மாநகரின் அனைத்துப் பேருந்து நிலையங்களிலிருந்தும் பேருந்து மூலமாக அதிகாரிகள் பயிற்சிக் கழகம் (சென்னை) சென்றடையலாம். மகிழுந்து மூலமாக தேசிய நெடுஞ்சாலை 45 இல் பயணித்து கத்திப்பாரா முனை அருகிலுள்ள ஓடிஏ நிறுத்தத்தை அடையலாம். மின்சாரத் தொடர் வண்டி மூலமாகச் சென்றால் தாமஸ் மவுண்ட் நிறுத்தத்தில் இறங்க வேண்டும். மெட்ரோ தொடர் வண்டி மூலமாகச் சென்றால் ஓடிஏ நிறுத்தத்தில் இறங்க வேண்டும்.
# அதிகாரிகள் பயிற்சிக் கழகம் (சென்னை)

## இதனையும் காண்க

- குறுகியகால சேவை ஆணையம்
# பவேலா (பிரேசிலிய சேரி)

is the largest hill favela in இரியோ டி செனீரோ. Although favelas are found in urban areas throughout Brazil, many of the more famous ones exist in Rio.]]
neighborhood features favelas contrasted with more affluent houses . The Christ the Redeemer, shrouded in clouds, is in the background.]]
visiting Rio's Cidade de Deus (City of God) favela. This favela started out as public housing built on marshy flatlands in the city's western suburbs.]]
favela in Rio de Janeiro as seen from Ipanema and Leblon beaches. The cone spire to the far is part of the famous Dois Irmãos.]]  
**பவேலா** (*favela*, , ஃபவேலா) பிரேசிலின் நகரியப் பகுதிகளில் உருவாகியுள்ள சேரி ஆகும். குப்பைகளாலும் கழிவுப் பொருட்களாலும் நிலவுரிமையற்ற இடங்களில் கூட்டமாக கட்டப்படும் வீடுகளுக்கு மின்சார இணைப்போ குடிநீர் இணைப்போ இல்லாது உள்ளது. 19ஆம் நூற்றாண்டின் இறுதியில் முதல் பவேலாக்கள் உருவாயின; படைவீரர்கள் வாழ இடம் கிடைக்காது இந்த பவேலாக்களை உருவாக்கினர். சில துவக்க கால பவேலாக்கள் *பைரோசு ஆபிரிகானோசு* (ஆபிரிக்க அக்கம்பக்கம்) எனப்பட்டன. நிலவுரிமையற்ற, வேலை வாய்ப்பற்ற முந்தைய நாள் அடிமைகள் இங்கு வாழ்ந்தனர்.  
முதல் பவேலா உருவாவதற்கு முன்பே ஏழை குடிமக்கள் நகரத்தில் வாழ ஆனுமதிக்கப்படாமல் புறநகர் பகுதிகளில் வாழ்ந்து வந்தனர். இருப்பினும் தற்கால பவேலாக்கள் 1970களில் உருவாகத் தொடங்கின; சிற்றூர்களிலிருந்து வெளியேறி பெருநகரங்களுக்கு குடிபெயர்ந்த மக்களால் இவை ஏற்பட்டன. வாழும் இடம் கிடைக்காத பலரும் பவேலாக்களில் குடியேறத் தொடங்கினர். திசம்பர் 2011இல் வெளியான கணக்கெடுப்பு தரவுகளின்படி ஏறத்தாழ 6 விழுக்காடு பிரேசிலியர்கள் பவேலாக்களில் வசிக்கின்றனர்.
# சச்சிதானந்த ராவுத்ராய்

**சச்சிதானந்த ராவுத்ராய்** (Sachidananda Routray) (1916 மே 13 - 2004 ஆகத்து 21) என்பவர். ஒடிசா மாகாண கவிஞரும், இந்திய விடுதலைப் போராட்ட வீரரும், மற்றும் இந்திய இலக்கியத்துக்காக வழங்கப்படும் ஒரு உயரிய விருதான ஞானபீட விருது, இந்திய அரசால் வழங்கப்படும் நாட்டின் நான்காவது உயரிய குடியியல் விருதான பத்மசிறீ, சிறந்த இந்திய இலக்கிய படைப்பாளிகளுக்கு, இந்திய அரசால் ஒவ்வோர் ஆண்டும் தேசிய அளவிலும் மாநில அளவிலும் வழங்கப்படும் மதிப்பிற்குரிய விருதான சாகித்ய அகாடமி, சோவியத் லேண்ட் நேரு விருது உட்பட பல விருதுகளைப் பெற்றவருமாகவும் அறியப்படுகிறார்.
# சச்சிதானந்த ராவுத்ராய்

## பிறப்பும் புரட்சியும்

சச்சி ரவுத்ரா, இந்தியாவின் கிழக்குப் பகுதியான ஒடிசா எனும் ஒரிசா (Orissa) மாநிலத்தின் குர்தா மாவட்டத்தில் உள்ள குருஜங் என்ற இடத்தில் 1916-ம் ஆண்டு மே 13-ம் நாள் பிறந்தார். வங்காள தேசம் இன்றைய கிழக்கு வங்காளத்தில் வளர்ந்து, அங்கேயே கல்வி பயின்றார். பள்ளிப் பருவத்திலேயே சுதந்திரப் போராட்டத்தில் ஈடுபடத் தொடங்கிய சச்சிதானந்த ராவுத்ராய் 11-வது வயதிலேயே கவிதைகள் எழுதத் தொடங்கினார். சுதந்திரப் போராட்ட இயக்கங்கள் அனைத்திலும் தீவிரமாகப் பங்கேற்று பலமுறை சிறை சென்றுள்ளார் என்பது குறிப்பிடதக்கதாகும் மேலுமவர், தனது 16 வயதில் எழுதிய ‘பாதேய’ என்ற முதல் கவிதைத் தொகுப்பு வெளிவந்தது, இவரது புரட்சிகர கருத்துகள் கொண்ட கவிதைகள் பிரித்தானிய அரசால் தடைசெய்யப்பட்டன.
# சச்சிதானந்த ராவுத்ராய்

## விருதுகள்

இலக்கிய பங்களிப்புகளுக்காக 1986-ல் இவருக்கு ஞானபீட விருது வழங்கப்பட்டது. மேலும், இந்த ஞானபீட விருது பெற்ற ஒடிசாவின் முதல் கவிஞர் என்ற பெருமைக்குரிய சச்சி ரவுத்ரா, பத்மசிறீ, சாகித்ய அகாடமி, சோவியத் லேண்ட் நேரு விருது போன்ற பல விருதுகளைப் பெற்றுள்ளார். ஆந்திரப் பல்கலைக்கழகம், பிரம்மபூர் பல்கலைக்கழகம், போன்ற பல்கலைகள் இவருக்கு டாக்டர் பட்டம் வழங்கி கவுரவித்தன. பல்வேறு நாடுகளில் நடந்த இலக்கிய மாநாடுகளில் இந்தியாவின் பிரதிநிதியாக கலந்துகொண்ட சச்சிதானந்த ராவுத்ராய் ‘ஒடிசா கலா பரிஷத்’ என்ற அமைப்பை உருவாக்க காரணமானவர்.
# சச்சிதானந்த ராவுத்ராய்

## மறைவு

இந்தியாவின் ஒடிசா மாநிலத்தின் கட்டக்கில் 2004-ம் ஆண்டு ஆகத்து 21-ம் நாளில் தனது 88-வது அகவையில் மறைந்த சச்சிதானந்த ராவுத்ராய், 50 ஆண்டுகளுக்கும் மேலாக இலக்கியத்தின் அனைத்துத் துறைகளிலும் முத்திரை பதித்து, "சாமானிய சனங்களின் பாட்டாளி" என்று போற்றப்பட்டவராக அறியப்படுகிறார்.
# தமிழ்நாடு சிறப்புக் காவல் படை

தமிழ்நாடு சிறப்புக் காவல் படை என்பது தமிழகத்தில் சட்ட ஒழுங்கை பாதுகாப்பதற்காக தமிழக அரசால் ஏற்படுத்தப்பட்ட தமிழக காவல்துறையின் துணை நிலை அமைப்பாகும். இந்த படைப்பிரிவு பெரும்பாலும் இளைஞர்களைக் கொண்டுள்ளது. கலவர காலங்களிலும் சட்ட ஒழுங்கு பிரச்சனை ஏற்படும் காலங்களிலும் இப்படை உபயோகப்படுத்தப்படுகிறது.
# தமிழ்நாடு சிறப்புக் காவல் படை

## நிர்வாகம்

தமிழ்நாடு சிறப்புக் காவல் படை காவல் கண்காணிப்பாளர் நிலையிலுள்ள அதிகாரியால் நிர்வகிப்படுகிறது.அவருக்கு உதவியாக 1 கூடுதல் துணைக் கண்காணிப்பாளர் நிலையிலுள்ள அதிகாரியும் 3 துணைக் கண்காணிப்பாளர் நிலையிலுள்ள அதிகாரிகளும் பணிபுரிகின்றனர்.
# தமிழ்நாடு சிறப்புக் காவல் படை

## அமைப்பு

தமிழ்நாடு சிறப்புக் காவல் படை 7 படைப்பிரிவுகளாக பிரிக்கப்பட்டுள்ளது. 7 படைப்பிரிவுகளில் 2 படைப்பிரிவுகள் பெண்கள் படைப்பிரிவு ஆகும். ஒரு படைப்பிரிவு என்பது ஒரு காவல் ஆய்வாளர்,நான்கு உதவி காவல் ஆய்வாளர்,12 ஹவில்தார்,18 நாயக், 90 காவலர்,நான்கு சமயல்காரர், இரண்டு துணி வெளுப்போர், ஒரு முடி திருத்துவோர் ஆகியோரைக் கொண்டுள்ளது.படைப்பிரிவின் தலைவர் காவல் ஆய்வாளர் ஆவார்.
# தமிழ்நாடு சிறப்புக் காவல் படை

## அதிகாரங்கள்

தமிழ்நாடு சிறப்புக் காவல் படை கைது செய்யும் அதிகாரத்தையோ அல்லது புலனாய்வு செய்யும் அதிகாரத்தையோ பெற்றிருக்கவில்லை. கலவர காலங்களிலும் சட்ட ஒழுங்கு பிரச்சனை ஏற்படும் காலங்களிலும் உள்ளூர் காவல் துறையின் வழிகாட்டுதலின் படி இப்படை இயங்கும்.
# பேன்யோசு (எக்குவடோர்)

**பேன்யோசு டெ அக்குவா சான்ட்டா** (*Baños de Agua Santa*), பொதுவாக **பேன்யோசு**, எக்குவடோர் நாட்டின் மையத்தில் அமைந்துள்ள துங்குராகுவா மாகாணத்தின் கிழக்குப் பகுதியில் உள்ள நகரமாகும். துங்குராகுவா மாகாணத்தின் தலைநகரம் அம்பாட்டோவை அடுத்த இரண்டாவது மக்கள்தொகை மிக்க நகரமாக விளங்கும் பேன்யோசு முதன்மை சுற்றுலாத் தலமாகவும் விளங்குகின்றது. இது "அமேசானுக்கான நுழைவாயில்" என்றறியப்படுகின்றது. அமேசான் காடுகளையும் அமேசான் ஆற்றுப் படுகையில் உள்ள பிற நகரங்களையும் அடையும் முன்னர் மலைப்பகுதியில் அமைந்துள்ள பெரிய நகரமாக இது இருப்பதால் இவ்வாறு அழைக்கப்படுகின்றது.  
துங்குராகுவா எரிமலையின் வடக்கு அடிவாரத்தில் 1,820 மீட்டர்கள் (5,971 அடி) உயரத்தில் பேன்யோசு அமைந்துள்ளது. இந்த எரிமலையின் செயற்பாட்டை தேசிய பல்நுட்பியல் பள்ளியின் புவியியற்பியல் கழகம் கண்காணித்து வருகின்றது.
# 2-எத்தில் 4,5-டைமெத்தில்பீனால்

**2-எத்தில் 4,5 டைமெத்தில்பீனால்** *(2-Ethyl 4,5 dimethylphenol)* என்பது C<sub>10</sub>H<sub>14</sub>O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இயற்கை பீனால் என்றழைக்கப்படும் இச்சேர்மம் ரோசுமேரி நறுமண எண்ணெயில் (Rosmarinus officinalis) காணப்படுகிறது. மேலும், பெண்யானையின் சிறுநீர் மாதிரிகளிலும் 2-எத்தில் 4,5 டைமெத்தில்பீனால் காணப்படுவதாக அறியப்படுகிறது
# ம. க. வேற்பிள்ளை

**ம. க. வேற்பிள்ளை** (சனவரி 8, 1847 - 1930) இலங்கைத் தமிழ் உரையாசிரியரும், தமிழறிஞரும், பதிப்பாசிரியரும், தமிழாசிரியரும் ஆவார்.
# ம. க. வேற்பிள்ளை

## வாழ்க்கைக் குறிப்பு

வேற்பிள்ளை யாழ்ப்பாணம், மட்டுவில் என்ற ஊரில் கணபதிப்பிள்ளை உடையார், புலோலியைச் சேர்ந்த உமாமகேசுவரி ஆகியோருக்குப் பிறந்தவர். மட்டுவில் சண்முகம்பிள்ளை, நல்லூர் கார்த்திகேயப் புலவர், ஆறுமுக நாவலர் ஆகியோரிடம் கல்வி கற்றவர். சிதம்பரம் நாவலர் சைவப்பிரகாச வித்தியாசாலையில் கல்வி கற்றார். செய்யுள் இயற்றுவதில் வல்லவராக இருந்ததால் சிதம்பரம் முத்தையா பட்டர் இவருக்கு "பிள்ளைக்கவி" என்ற பட்டத்தை அளித்தார். இவரது உரையெழுதும் திறமையை வியந்த வித்துவ சிரோமணி பொன்னம்பலப் பிள்ளை இவருக்கு "உரையாசிரியர்" என்னும் பட்டத்தை அளித்தார்.  
ம. வே. திருஞானசம்பந்தம், சட்ட அறிஞர் வே. மாணிக்கவாசகர், குருமணி ம. வே. மகாலிங்கசிவம், நடராசா, கந்தசாமி ஆகியோர் ம. க. வேற்பிள்ளையின் பிள்ளைகள் ஆவர். புலவர் ம. பார்வதிநாதசிவம் இவரின் பேரனாவார்.
# ம. க. வேற்பிள்ளை

## எழுதிய நூல்கள்

- சந்திரமெளலீசர் சதகம் என்னும் ஈழமண்டல சதகம்
- ஆருயிர்க் கண்மணி மாலை
- புலோலி வைரவக் கடவுள் தோத்திரம்
# ம. க. வேற்பிள்ளை

## எழுதிய நூல்கள்

### உரைகள்

- திருவாதவூரடிகள் புராண விருத்தியுரை
- புலியூரந்தாதி
- அபிராமி அந்தாதி
- கெவுளிநூல் விளக்கவுரை
# ம. க. வேற்பிள்ளை

## எழுதிய நூல்கள்

### பதிப்பித்த நூல்கள்

- வேதாரணிய புராணம்
- சிவகாமியம்மை சதகம்
# பெத்ரோ அமெரிக்கோ

**பெத்ரோ அமெரிக்கோ டெ பிகெரேத்தோ இ மெலோ** (*Pedro Américo de Figueiredo e Melo*, 29 ஏப்ரல் 1843 – 7 அக்டோபர் 1905) பிரேசிலின் மிக முக்கியமான ஓவியக் கலை கல்வியாளர்களில் ஒருவராவார். இவர் எழுத்தாளராகவும் ஆசிரியராகவும் இருந்தார்.
# பெத்ரோ அமெரிக்கோ

## வாழ்க்கை வரலாறு

இம்பீரியல் நுண்கலைக் கழகத்தில் (*அகாடெமியா இம்பீரியல் டெ பெலாசு ஆர்டெசு*) உதவித்தொகை கிடைத்ததால் 1854இல் இரியோ டி செனீரோவிற்கு இடம் பெயர்ந்தார். பின்னர் மேலும் கற்பதற்காக ஐரோப்பாவில் பாரிசின் இக்கோல் டெஸ் பியூக்ஸ் ஆர்ட்சில் சேர்ந்தார். அங்கு ஜீன் ஆகஸ்டே டொமினிக் இன்கிரெஸ், இப்போலைட் பிளான்டிரின், கார்ல்-ஓரேசு வெர்னெட் போன்றோரின் மாணாக்கராக இருந்தார். பல பாராட்டுக்களுக்கிடையே தனது முனைவர் பட்டத்தை 1868இல் பிரெசெல்சு பல்கலைக்கழக்கத்தில் பெற்றார்.  
பிரேசிலுக்குத் திரும்பிய பிறகு, பிரேசிலின் மிகவும் அறியப்பட்ட கலைப்படைப்பை படைத்தார்; போர்த்துக்கல்லிடமிருந்து பிரேசில் விடுதலை பெற்றதை இளவரசர் பெட்ரோ அறிவித்த தருணத்தை சித்தரிக்கும் *விடுதலை அல்லது வீரமரணம்* என்ற ஓவியத்தை வரைந்தார். இந்த ஓவியமே பல்லாண்டுகளாக பிரேசிலின் துவக்கப்பள்ளி வரலாற்றுப் பாடநூல்களில் இடம் பெற்று வந்துள்ளது.  
இத்தாலியின் புளோரன்சு|புளோரன்சில் வாழ்ந்த வண்ணம் இரியோ டி செனீரோவிற்கு அடிக்கடி பயணித்த பெத்ரோ ஆசிரியராகவும் கலை வரலாற்றியலாளராகவும் பணி புரிந்தார்.
1889இல் பிரேசிலியக் குடியரசு அறிவிக்கப்பட்ட பின்னர் தேசிய சட்டமன்றத்திற்கு தேர்ந்தெடுக்கப்பட்டார்.
# பெத்ரோ அமெரிக்கோ

## மேற்சான்றுகள்

- *Pedro Américo*. Encyclopaedia Itaú Cultural.
# காஷ்மீர பண்டிதர்கள்

**காஷ்மீரி பண்டிதர்கள்** (Kashmiri Pandits) எனும் காஷ்மீர பிராமணர்கள், இந்தியாவின் ஜம்மு காஷ்மீர் மாநிலத்தின் காஷ்மீர் சமவெளியில் வாழ்ந்த இந்துக்கள் ஆவர். காஷ்மீர் பிரிவினைவாதிகளால் தங்களின் உயிருக்கும் உடைமைகளுக்கு அச்சம் ஏற்பட்ட காரணத்தினால், காஷ்மீர் சமவெளியை விட்டு, ஜம்மு, தில்லி போன்ற நகரங்களில் 1985-ஆம் ஆண்டு முதல் அகதிகளாக வாழ்கின்றனர்.
# காஷ்மீர பண்டிதர்கள்

## வரலாறு

முகலாயர் ஆட்சியில் அக்பர் பொ.ஊ. 1587-இல் காஷ்மீர் சமவெளியை கைப்பற்றிய பொழுது, காஷ்மீர் பார்ப்பனர்களுக்குப் பண்டிதர் எனும் பட்டத்தை வழங்கியதுடன், வேளாண்மை நிலங்களையும்; அரச பதவிகளையும் வழங்கி கௌரவம் செய்தார். தில்லி சுல்தானகத்திற்குப் பின் வந்த முகலாயர் ஆட்சியில் பெரும்பான்மையான காஷ்மீர பண்டிதர் இசுலாமிய சமயத்திற்கு மாறினர். எஞ்சியவர்கள் காஷ்மீர சைவ சமயத்தை பின்பற்றி வருகிறார்கள்.
# காஷ்மீர பண்டிதர்கள்

## நிகழ்வுகள்

### காஷ்மீரிருலிருந்து வெளியேறல் (1985–1995)

இந்தியப் பிரிவினையின் போது உண்டான மதக் கலவரத்தின் போதும், 1950-இல் நிறைவேறிய நிலச்சீர்திருத்த சட்டத்திற்கு பிறகும், பெரும்பான்மையான வேளாண் நில உடமையாளர்களான காஷ்மீர பண்டிதர்களில் 80 விழுக்காட்டினர் தங்கள் உடமைகளை இழந்து காஷ்மீரை விட்டு குடும்பத்துடன் வெளியேறினர். 19 சனவரி 1990 அன்று இரவில் இசுலாமிய அடிப்படைவாதிகளின் வெறியாட்டத்தால், ஆயிரக்கணக்கான காஷ்மீர பண்டிதர்கள் தங்கள் குடும்பங்களுடன் காஷ்மீர் சமவெளியை விட்டு, ஜம்மு சண்டிகர் மற்றும் தில்லியில் உள்ள முகாம்களில், சொந்த நாட்டில் அகதிகளாக குடிபெயர்ந்தனர். 1990-ஆம் ஆண்டில் மட்டும் காஷ்மீரிலிருந்து 1,40,000 காஷ்மீர பண்டிதர்களில் சுமார் 1,00,000 பேர் காஷ்மீரை விட்டு அகதிகளாக வெளியேறினார்கள். வேறு சில குறிப்புகளிலிருந்து 1,50,000 முதல் 3,50,000 பேர் வரை காஷ்மீரை விட்டு வெளியேறியதாக புள்ளி விவரங்கள் உள்ளது.
# காஷ்மீர பண்டிதர்கள்

## நிகழ்வுகள்

### பாதுகாப்பு சட்டங்கள் (PRC - JKMIP Acts)

காஷ்மீர பண்டிதர்கள் நிலையாக வாழ்வதற்கு சிறப்பு மண்டலங்கள் அமைக்கப்பட்டது.  
1997-இல் இயற்றப்பட்ட ஜம்மு காஷ்மீர் புலம்பெயர்ந்தோரின் அசையாச் சொத்துகள் பாதுகாப்புச் சட்டத்தின் படி, காஷ்மீரப் பண்டிதர்கள், காஷ்மீர் சமவெளியில் விட்டுச் சென்ற அசையாச் சொத்துகளை பிறர் விற்கவோ அல்லது உரிமை கொண்டாடவோ முடியாது. மேலும் இச்சட்டத்தை மீறி காஷ்மீர பண்டிதர்களின் நிலங்களை பயன்படுத்துவர்கள் அதற்கான ஈட்டுத்தொகையை, நில உரிமையாளர்களான காஷ்மீரப் பண்டிதர்களுக்கு செலுத்த வேண்டும்.
# காஷ்மீர பண்டிதர்கள்

## நிகழ்வுகள்

### சமூக - அரசியல் அமைப்புகள்

காஷ்மீரிலிருந்து அகதிகளாக வெளியேற்றப்பட்ட காஷ்மீர பண்டிதர்கள் ஜம்மு காஷ்மீர் மாநிலத்தில் தங்களுக்கென தனி தன்னாட்சி பகுதியை நிறுவித்தர பனூன் காஷ்மீர் இயக்கத்தை நடத்தி வருகிறார்கள். தங்களை காஷ்மீரில் மறு குடியமர்த்தவும், காஷ்மீரை விட்டு தங்களை விரட்டியடிக்கப்பட்ட போது ஆயிரக்கணக்கான காஷ்மீரப் பண்டிதர்கள் படுகொலை செய்யப்பட்டது தொடர்பான வழக்குகளை மீண்டும் விசாரிக்கக் கோரி போராட்டங்கள் மூலம் இந்திய அரசிடம் கோரிக்கைகள் வைத்துள்ளனர்.  
காஷ்மீரப் பண்டிதர்களின் போராட்ட அமைப்புகள்:  
- பனூன் காஷ்மீர்
- அகில இந்திய காஷ்மீரி சமாஜம் (AIKS)
- அகில இந்திய காஷ்மீரி பண்டிதர்கள் மாநாடு
- காஷ்மீரி சமதி
# காஷ்மீர பண்டிதர்கள்

## வெளி இணைப்ப்புகள்

- "Roots In Kashmir" an initiative launched by the Kashmiri Pandit Youth
- காஷ்மீரி பண்டிதர்கள் வெளியேற்றம் - உறைய வைக்கும் உண்மைகள் -காணொலி
- காஷ்மீர் இந்துக்கள், சீக்கியர்களுக்கு அச்சமூட்டும் தொடர் கொலைகள் - வரலாறு திரும்புகிறதா?
- காஷ்மீர் பண்டிட்டுகளின் கதை - காணொளி
- தனித் தாயகம் கேட்கும் காஷ்மீர் பண்டிட்கள். இந்திய அரசுக்கு புதிய தலைவலி.
- காஷ்மீர் பண்டிட்டுகளின் கதை
- Shehjar News Magazine
- Kashmiri Overseas Association, Inc. (KOA), USA
- Kashmir Hindu Foundation (KHF)
- Kashmir-information.com
- Indo-American Kashmir Forum&nbsp;– a U.S. based political advocacy group for the Kashmiri Pandits
- Panun Kashmir: A Homeland for Kashmiri Pandits
- Video Documentary 'Lost Paradise' on RefugeeCamps of Kashmiri Hindus by Deepak Ganju
- 'God of Small Things,' Travelogue in The Indian Express, 5 March 2006, by Arjun Razdan
- Kashmiri Pandit association of Europe
# மக்னீசியம் முச்சிலிக்கேட்டு

**மக்னீசியம் முச்சிலிக்கேட்டு** *(Magnesium trisilicate)* என்பது Mg<sub>2</sub>O<sub>8</sub>S<sub>i3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், உணவுச் சேர்ப்புப் பொருளாக இச்சேர்மம் பயன்படுத்தப்படுகிறது. விரைவு உணவு வகைகள் தயாரிக்கையில் பெரும்பாலும் கொழுப்பு அமிலங்களை ஈர்க்கவும் வறுத்தலின் போது மாசுபடும் உணவு எண்ணெய்களின் மாசுக்களை நீக்கவும் இச்சேர்மம் சேர்க்கப்படுகிறது.
# மக்னீசியம் முச்சிலிக்கேட்டு

## உடல்நலவியல் விளைவுகள்

சீனாவின் சுகாதார அதிகாரிகள் 2007 ஆம் ஆண்டு மார்ச்சு 12 அன்று சென்சி மாகாணத்தில் இயங்கி வந்த கே.எப்.சி, முகவர்களிடமிருந்து மக்னீசியம் முச்சிலிக்கேட்டை பறிமுதல் செய்ததோடு இதை தொடர்ந்து பயன்படுத்துவதற்கும் தடை விதித்தனர் . சாத்தியமான ஒரு புற்று நோய்க் காரணியாக இருக்கலாம் என்று இச்சேர்மத்தை அவர்கள் சந்தேகித்தனர். இதன் விளைவாக சீனாவின் சுகாதார அமைச்சகம் கே.எப்.சி, முகவர்களின் ஆறு விற்பனை நிலையங்களில் சோதனை மேற்கொண்டது. நாட்டிலிருந்த கே.எப்.சி உணவகங்களில் சமைத்தலின் போது பயன்படுத்தப்பட்ட வேதிப்பொருள்களால் உடல்நலத்திற்கு தீங்கேதுமில்லை என்று அச்சோதனை முடிவுகள் தெரிவித்தன. சமையல் எண்ணெய்களை வடிகட்டப் பயன்படும் இப்பொருளால் தீங்கேதுமில்லை என்று அந்நாட்டு சுகாதார அமைச்சகம் தெரிவித்தது. சீன ஊடகங்கள் முழுவீச்சில் இவ்வுணவுச் சிக்கலை ஒழுங்குபடுத்தின  
வயிற்றுப் புண்கள் சிகிச்சையில் மெக்னீசியம் முச்சிலிக்கேட்டை ஒரு அமில நீக்கியாக பயன்படுத்த முடியும். நடுநிலையாக்கல் வினை வழியாக இரைப்பைச்சாறின் காரத்தன்மையை இது அதிகரிக்கச் செய்கிறது.
# பார்செம்

**பார்செம்** *(Parcem )* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# பார்செம்

## புவியியல் அமைப்பு

15.67°வடக்கு மற்றும் 73.77° கிழக்கு என்ற அடையாள ஆள்கூறுகளில் பார்செம் நகரம் பரவியுள்ளது . மேலும் கடல் மட்டத்தில் இருந்து சராசரியாக 19 மீட்டர் உயரத்தில் இந்நகரம் உள்ளது
# பார்செம்

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பார்செம் நகரின் மொத்த மக்கள் தொகை 4,320 ஆகும். இம்மக்கள் தொகையில் 51% பேர் ஆண்கள் மற்றும் 49% பேர் பெண்கள் ஆவர். பார்செம் நகரின் கல்வியறிவு சதவீதம் 74% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 81% எண்ணிக்கையும் பெண்கள் 66% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.
# விக்கிப்பீடியா:Statistics/weekly/29-May-2016
| 120 | பன்னீர் செல்வம், கிருஷ்ணகிரி | 0 | 1 | 0 | 0 | 0 | 0 | 0 | 1 | 36 |  |
| 121 | 182.21.195.54 | 0 | 1 | 0 | 0 | 0 | 0 | 0 | 1 | 22 |  |
| 122 | Haisuressh | 0 | 1 | 0 | 0 | 0 | 0 | 0 | 1 | 1237 |  |
| 123 | 117.201.38.72 | 0 | 1 | 0 | 0 | 0 | 0 | 0 | 1 | 22 |  |
| 124 | 2A02:C7D:59B4:3300:3C61:6480:B9EE:F585 | 0 | 1 | 0 | 0 | 0 | 0 | 0 | 1 | 0 |  |
| 125 | Helio vikky | 0 | 0 | 0 | 0 | 0 | 0 | 1 | 1 | 0 |  |
| 126 | Jayarathina | 0 | 1 | 0 | 0 | 0 | 0 | 0 | 1 | 6 |  |
| 127 | Samhanin | 0 | 1 | 0 | 0 | 0 | 0 | 0 | 1 | 23 |  |
| 128 | HakanIST | 0 | 1 | 0 | 0 | 0 | 0 | 0 | 1 | 6113 |  |
| 129 | Wargo | 0 | 0 | 0 | 0 | 1 | 0 | 0 | 1 | 0 |  |
| 130 | 112.139.246.142 | 0 | 1 | 0 | 0 | 0 | 0 | 0 | 1 | 22 |  |
| 131 | Flyingfischer | 0 | 1 | 0 | 0 | 0 | 0 | 0 | 1 | 0 |  |
| 132 | 112.134.48.28 | 0 | 1 | 0 | 0 | 0 | 0 | 0 | 1 | 1 |  |
| 133 | 120.137.253.153 | 0 | 1 | 0 | 0 | 0 | 0 | 0 | 1 | 22 |  |
| 134 | Vinothpathu123 | 0 | 0 | 0 | 0 | 0 | 0 | 1 | 1 | 0 |  |
| 135 | 112.134.158.80 | 0 | 1 | 0 | 0 | 0 | 0 | 0 | 1 | 115 |  |
| 136 | Paaaventhan | 0 | 0 | 0 | 0 | 0 | 0 | 1 | 1 | 0 |  |
| 137 | 101.222.225.91 | 0 | 1 | 0 | 0 | 0 | 0 | 0 | 1 | 92 |  |
| 138 | 223.185.6.7 | 0 | 1 | 0 | 0 | 0 | 0 | 0 | 1 | 1 |  |
| 139 | Kmmuthu2203 | 0 | 1 | 0 | 0 | 0 | 0 | 0 | 1 | 18 |  |
| 140 | 115.117.160.243 | 0 | 1 | 0 | 0 | 0 | 0 | 0 | 1 | 0 |  |
| 141 | 188.70.31.109 | 0 | 1 | 0 | 0 | 0 | 0 | 0 | 1 | 2 |  |
| 142 | Thurairaj92 | 0 | 1 | 0 | 0 | 0 | 0 | 0 | 1 | 0 |  |
| 143 | 1.39.21.245 | 0 | 1 | 0 | 0 | 0 | 0 | 0 | 1 | 150 |  |
| 144 | Srinivasa247 | 0 | 1 | 0 | 0 | 0 | 0 | 0 | 1 | 7 |  |
| 145 | 117.230.54.78 | 0 | 1 | 0 | 0 | 0 | 0 | 0 | 1 | 1 | } |
# விக்கிப்பீடியா:Statistics/weekly/22-May-2016
| 118 | 124.47.231.58 | 0 | 1 | 0 | 0 | 0 | 0 | 0 | 1 | 9 |  |
| 119 | Jambolik | 0 | 0 | 0 | 0 | 0 | 0 | 1 | 1 | 0 |  |
| 120 | 122.90.107.140 | 0 | 1 | 0 | 0 | 0 | 0 | 0 | 1 | 0 |  |
| 121 | 117.249.213.141 | 0 | 1 | 0 | 0 | 0 | 0 | 0 | 1 | 11 |  |
| 122 | 59.86.32.228 | 0 | 1 | 0 | 0 | 0 | 0 | 0 | 1 | 21 |  |
| 123 | 122.174.116.118 | 0 | 1 | 0 | 0 | 0 | 0 | 0 | 1 | 0 |  |
| 124 | Ganzmit | 0 | 1 | 0 | 0 | 0 | 0 | 0 | 1 | 6 |  |
| 125 | Vignesh Pathi | 0 | 0 | 0 | 0 | 0 | 0 | 1 | 1 | 0 |  |
| 126 | 73.189.117.30 | 0 | 1 | 0 | 0 | 0 | 0 | 0 | 1 | 0 |  |
| 127 | ~AntanO4task | 0 | 1 | 0 | 0 | 0 | 0 | 0 | 1 | 7 |  |
| 128 | Hibayathullah | 0 | 0 | 0 | 0 | 0 | 0 | 1 | 1 | 0 |  |
| 129 | 122.164.16.107 | 0 | 1 | 0 | 0 | 0 | 0 | 0 | 1 | 0 |  |
| 130 | 183.83.200.203 | 0 | 1 | 0 | 0 | 0 | 0 | 0 | 1 | 283 |  |
| 131 | 163.47.15.200 | 0 | 1 | 0 | 0 | 0 | 0 | 0 | 1 | 0 |  |
| 132 | HakanIST | 0 | 1 | 0 | 0 | 0 | 0 | 0 | 1 | 5050 |  |
| 133 | 1.39.61.252 | 0 | 1 | 0 | 0 | 0 | 0 | 0 | 1 | 0 |  |
| 134 | 117.236.199.54 | 0 | 1 | 0 | 0 | 0 | 0 | 0 | 1 | 49 |  |
| 135 | 112.133.229.16 | 0 | 1 | 0 | 0 | 0 | 0 | 0 | 1 | 191 |  |
| 136 | 203.13.3.107 | 0 | 1 | 0 | 0 | 0 | 0 | 0 | 1 | 0 |  |
| 137 | 92.12.223.15 | 0 | 1 | 0 | 0 | 0 | 0 | 0 | 1 | 136 |  |
| 138 | 101.2.190.5 | 0 | 1 | 0 | 0 | 0 | 0 | 0 | 1 | 131 |  |
| 139 | 183.83.50.163 | 0 | 1 | 0 | 0 | 0 | 0 | 0 | 1 | 0 |  |
| 140 | 117.237.180.151 | 0 | 1 | 0 | 0 | 0 | 0 | 0 | 1 | 287 |  |
| 141 | Astrojan | 0 | 1 | 0 | 0 | 0 | 0 | 0 | 1 | 48 | } |
# கார்வால் நாடு

**கார்வால் நாடு** (Garhwal Kingdom or Tehri Garhwal) இந்தியாவின் வடக்கில் இமயமலை பகுதியில், சிவாலிக் மலைத் தொடரில், உத்தரகண்ட் மாநிலத்தில் அமைந்த கார்வால் இராச்சியத்தை இராஜபுத்திர குலத்தவர்கள் ஆண்ட அரசாகும். கார்வால் நாடு பொ.ஊ. 888-ஆம் ஆண்டில் நிறுவப்பட்டது.  
பிரித்தானியாவின் இந்தியப் பேரரசிற்கு கப்பம் செலுத்தும் சுதேச சமஸ்தானமாக 1815 முதல் ஆகஸ்டு, 1949 முடிய விளங்கியது. இந்திய விடுதலைக்குப் பின்னர் இந்திய அரசுடன் இணைந்தது.  
கார்வால் நாடு, தற்கால உத்தரகண்ட் மாநிலத்தின் டெக்ரி கர்வால் மாவட்டம் மற்றும் உத்தரகாசி மாவட்டம் எனும் இரண்டு மாவட்டங்களைக் கொண்டது.
# கார்வால் நாடு

## வரலாறு

மால்வாவின் இளவரசன் கணக்பால் இமயமலையில் உள்ள பத்ரிநாத் கோயிலுக்கு சென்ற போது, அங்கிருந்த சந்தரப்பூர் கார்கியின் மலையரசன் பானுபிரதாப்பின் மகளை திருமணம் செய்து கொண்டதன் மூலம் *சந்திரப்பூர் கார்கி* பகுதியின் மன்னரானார். பின்னர் 52 குறுநில மன்னர்களை வென்று
கார்வால் இராச்சியத்தை பொ.ஊ. 823-இல் நிறுவினார்.  
பொ.ஊ. 1901-இல் கார்வால் இராச்சியம் 4180 சதுர கிலோ மீட்டர் பரப்பள்வில் 2,68,885 மக்கள் தொகையுடன் விளங்கியது. 1815-முதல் கிழக்கிந்திய கம்பெனி ஆட்சியாளர்களுக்கு கப்பல் செலுத்தி நாட்டை ஆண்டனர். பின்னர் 1859 முதல் 1947 முடிய பிரித்ததானியாவின் இந்திய அரசில் சுதேச சமஸ்தானமாக விளங்கியது.  
இந்திய விடுதலைக்குப் பின்னர் 1949-ஆம் ஆண்டில் கார்வால் நாடு இந்திய அரசில் இணைந்தது.
# கார்வால் நாடு

## முக்கிய ஆட்சியாளர்கள்

- அஜய்பால் பொ.ஊ. 1358
- பாலபத்திர ஷா (1575–1591)
- மகிபத் ஷா
- இராணி கர்ணாவதி
- பிரிதிவி ஷா
- பதே ஷா
- பிரதீப் ஷா
- பிதியும்மன் ஷா
- சுதர்ஷன் ஷா
- பவானி ஷா
- நரேந்திர ஷா
# கார்வால் நாடு

## இதனையும் காண்க

- சிர்மூர் இராச்சியம்
- இந்தியாவின் அரசியல் ஒருங்கிணைப்பு
- இந்திய மன்னராட்சி அரசுகளின் பட்டியல்
# தேசியத் தகவல் மையம் (இந்தியா)

**தேசிய தகவலியல் மையம்** (National Informatics Centre) என்பது இந்திய அரசின் தகவல் தொடர்பியல் மற்றும் கணினி மயமாக்கல் அமைச்சகத்தின் மின்னணு மற்றும் தகவல் தொடர்பியல் துறையின் கீழ் செயல்படும் ஒரு அமைப்பாகும். இந்த அமைப்பானது விஞ்ஞான யுகத்தில் நவீன இந்தியாவை வடிவமைப்பதில் பெரும் பங்கு வகிக்கிறது. டிஜிட்டல் இந்தியா திட்டத்தின் ஒரு பகுதியான கணினி மயமாக்கலுக்கு இந்த அமைப்பு பேருதவி புரிகிறது. அரசாங்க வலைதளங்களை வடிவமைப்பது, அவற்றை பராமிப்பது, அரசு சேவைகளை கணினி மயமாக்குவது, அரசு அலுவலர் கணினி கணக்குகளை நிர்வகிப்பது, அரசாங்க வலைதளங்களுக்கு முகவரி ஒதுக்கீடு செய்வது போன்ற பணிகளை இவ்வமைப்பு செய்து வருகிறது.
# தேசியத் தகவல் மையம் (இந்தியா)

## நிர்வாகம் மற்றும் அமைப்பு

இவ்வமைப்பு இணைய விபர மேலாளரின் கீழ் இயங்குகிறது.அவருக்கு உதவியாக இணைய பராமரிப்பு அணி செயல்படுகிறது. இணைய பராமரிப்பு அணி என்பது முதுநிலை தொழில்நுட்ப இயக்குநர்,தொழில்நுட்ப இயக்குநர்,முதன்மை மின்னணு அமைப்பு பகுத்தாய்நர்,மின்னணு அமைப்பு பகுத்தாய்நர் ஆகியோரைக் கொண்டுள்ளது.
# தேசியத் தகவல் மையம் (இந்தியா)

## வரலாறு

பெருக வந்த நவீன யுகத்தின் கணினி மயமாக்கல் தேவைகளைக் கருத்தில் கொண்டு அதனைச் சமாளிக்கும் விதத்தில் இந்திய அரசாங்கத்தால் 1976ஆம் ஆண்டு இந்த அமைப்பு ஏற்படுத்தப்பட்டது. அன்று முதல் இன்று வரை இந்திய நாட்டின் மத்திய அரசு, 36 மாநில அரசுகள், யூனியன் பிரதேசங்கள்,688 மாவட்ட நிருவாகங்களின் கணினி மயமாக்கல் தேவைகளைப் பூர்த்தி செய்துள்ளது.
# அமேசன் (சதுரங்கம்)

**அமேசன்** (*Amazon*) அல்லது **பேரரசர்** அல்லது **மகாராசா** (*Maharajah*) அல்லது **அரசி+குதிரைக் கலவை** (*Queen+knight compound*)என்பது அரசிபோலவோகுதிரைபோலவோ நகரக்கூடிய ஒரு தேவதை சதுரங்கக் காய் ஆகும். காலாள்கள் தவிர்ந்த மரபுவழிச் சதுரங்கக் காய்களின் சேர்க்கையாக இதனைக் கருதலாம். அரசியாக நகரும்போது, ஏனைய சதுரங்கக் காய்களை இதனால் கடக்கமுடியாது; ஆனால், குதிரையாக நகரும்போது கடக்கமுடியும். பெற்சா குறிமுறையில் இதற்கு **QN** என்ற குறியீடு வழங்கப்படும்.
# அமேசன் (சதுரங்கம்)

## இதனையும் பார்க்க

- அரசி (சதுரங்கம்)
# எசுப்பானிய அமெரிக்கா

**எசுப்பானிய அமெரிக்கா** (*Spanish America*) அல்லது **இசுப்பானிக் அமெரிக்கா** (*Hispanic America*) (எசுப்பானியம்: *Hispanoamérica*, *América española* அல்லது *América hispana*) அமெரிக்காக்களில் உள்ள எசுப்பானியம் பேசுகின்ற நாடுகள் அடங்கிய பகுதியாகும்.  
இந்த நாடுகளுக்கும் எசுப்பானியாவிற்கும் அல்லது அதன் முன்னாள் ஐரோப்பிய பெருநகரத்திற்கும் பல ஒற்றுமைகள் உள்ளன. இந்த அனைத்து நாடுகளிலிலுமே எசுப்பானியம் முதன்மை மொழியாக உள்ளது; சிலவற்றில் ஒன்று அல்லது மேற்பட்ட முதற்குடிகளின் மொழிகளுடன் (குவாரனி, கெச்வா, ஐமர, மாயன் போன்றவை), அல்லது ஆங்கிலத்துடன் (புவர்ட்டோ ரிகோவில்) எசுப்பானியம் அலுவல்மொழியாக இணைத்தகுதி பெற்று விளங்குகின்றது. கத்தோலிக்க கிறித்தவமே பெரும்பான்மையினரின் சமயமாக விளங்குகின்றது.  
ஐபீரோ-அமெரிக்கா என்ற வகைப்பாட்டில் எசுப்பானிய அமெரிக்க நாடுகளுடன் பிரேசிலும் (முந்தைய "போர்த்துக்கேய அமெரிக்கா") சேர்க்கப்படுகின்றது; சிலநேரங்களில் ஐபீரிய மூவலந்தீவு நாடுகளான போர்த்துகல், எசுப்பானியா, அந்தோராவும் சேர்க்கப்படுகின்றன. எசுப்பானிய அமெரிக்காவும் இலத்தீன் அமெரிக்காவும் வேறானவை; இலத்தீன் அமெரிக்காவில் எசுப்பானிய அமெரிக்கா தவிர பிரேசில், மற்றும் மேற்கு அரைக்கோளத்தில் உள்ள அமெரிக்க ஐக்கிய நாடு அல்லது கனடா தவிர்த்த முன்னாள் பிரான்சியக் குடியேற்றங்களும் சேர்க்கப்படுகின்றன.
# எசுப்பானிய அமெரிக்கா

## வரலாறு

அமெரிக்காக்களில் எசுப்பானிய ஆதிக்கம் 1492இல் தொடங்கியது; 15ஆம் நூற்றாண்டு முதல் 20ஆம் நூற்றாண்டு வரை, கண்டங்கள் கண்டறிபட்டதில் தொடங்கி பல்வேறு ஐரோப்பிய அரசுகள் அமெரிக்கா, ஆபிரிக்கா, ஆசியாவில் பெரும்பகுதிகளையும் அரசுகளையும் கைப்பற்றிட்ட உலக வரலாற்றின் ஒரு அங்கமாகும். எசுப்பானிய அமெரிக்கா பரந்த எசுப்பானியப் பேரரசின் முதன்மை அங்கமாக இருந்தது.  
1808இல் எசுப்பானியாவை நெப்போலியன் கையகப்படுத்திய பின்னரான குழப்பத்தில் எசுப்பானியப் பேரரசு பிளவுற்றபோது எசுப்பானிய அமெரிக்க ஆட்பகுதிகள் தங்கள் விடுதலைப் போர்களைத் துவக்கின. 1830ஆம் ஆண்டுவாக்கில், மீதமிருந்த பகுதிகள் பிலிப்பீன்சு தீவுக்கூட்டம், கியூபா, புவேர்ட்டோ ரிக்கோ தீவுகள் மட்டுமே; இவையும் 1898இல் அமெரிக்காவால் கைப்பற்றப்பட்டது.
# எசுப்பானிய அமெரிக்கா

## நாடுகள்

| மொத்தம் | 376,607,614 | 11,466,903 | $3,460.16 | $9,188 | } |  |
| --- | --- | --- | --- | --- | --- | --- |
| அர்கெந்தீனா | 41,214,000 | 2,780,400 | $475.00 | $22,459 | $964 | $22,500 |
| பொலிவியா | 10,227,299 | 1,098,581 | $27.43 | $3,030 | $70 | $5,400 |
| சிலி | 17,094,275 | 756,950 | $268.20 | $15,775 | $409 | $22,500 |
| கொலொம்பியா | 48,873,936 | 1,141,748 | $427.13 | $8,858 | $640 | $13,400 |
| கோஸ்ட்டா ரிக்கா | 4,579,000 | 51,000 | $45.13 | $10,893 | $71 | $15,000 |
| கியூபா | 11,451,652 | 110,861 | $72.30 | $6,051 | $121 | $10,200 |
| டொமினிக்கன் குடியரசு | 10,090,000 | 48,730 | $59.00 | $13,012 | $106 | $10,060 |
| எக்குவடோர் | 14,067,000 | 256,370 | $80.93 | $5,968 |  |  |
| எல் சால்வடோர் | 7,185,000 | 21,040 | $23.82 | $3,875 |  |  |
| குவாத்தமாலா | 14,655,189 | 108,890 | $49.88 | $3,512 |  |  |
| ஹொண்டுராஸ் | 7,793,000 | 112,492 | $18.39 | $2,323 |  |  |
| மெக்சிக்கோ | 113,724,226 | 1,972,550 | $1,177.00 | $10,629 |  |  |
| நிக்கராகுவா | 5,743,000 | 129,494 | $10.51 | $2,006 |  |  |
| பனாமா | 3,450,349 | 75,571 | $36.25 | $12,744 |  |  |
| பரகுவை | 6,996,245 | 406,752 | $26.00 | $4,169 |  |  |
| பெரு | 29,885,340 | 1,285,220 | $217.60 | $6,819 |  |  |
| புவேர்ட்டோ ரிக்கோ (U.S.) | 3,994,259 | 9,104 | $93.52 | $27,678 |  |  |
| உருகுவை | 3,415,920 | 176,215 | $49.40 | $16,609 |  |  |
| வெனிசுவேலா | 28,549,745 | 916,445 | $205.70 | $6,756 |  |  |
# எசுப்பானிய அமெரிக்கா

## மீப்பெரும் நகரங்கள்

| நகரம் | நாடு | மக்கள்தொகை | பெருநகரப்பகுதி |
| --- | --- | --- | --- |
| **மெக்சிக்கோ நகரம்** | 8,851,080 | 20,137,152 |  |
| **புவெனஸ் ஐரிஸ்**''' | 3,050,728 | 13,941,973 |  |
| **பொகோட்டா** | 8,854,722 | 13,864,952 |  |
| **லிமா** | 7,605,742 | 9,367,587 |  |
| **சான் டியேகோ (சிலி)** | 5,428,590 | 7,200,000 |  |
| **கரகஸ்** | 3,273,863 | 5,239,364 |  |
| **குவாத்தமாலா நகரம்** | 2,149,188 | 4,500,000 |  |
| **குவாதலஹாரா** | 1,564,514 | 4,424,584 |  |
| **Monterrey** | 1,133,814 | 4,106,054 |  |
| **மெதெயின்** | 2,636,101 | 3,731,447 |  |
| **உவயாகில்** | 2,432,233 | 3,328,534 |  |
| **சான்டோ டொமிங்கோ** | 1,111,838 | 3,310,171 |  |
| **அவானா** | 2,350,000 | 3,073,000 |  |
| **Maracaibo** | 2,201,727 | 2,928,043 |  |
| '''புவெப்லா | 1,399,519 | 2,728,790 |  |
| **கலி** | 2,068,386 | 2,530,796 |  |
| **சான் யுவான்** | 434,374 | 2,509,007 |  |
| **அசுன்சியோன்** | 680,250 | 2,089,651 |  |
| '''Toluca | 820,000 | 1,936,422 |  |
| **மொண்டேவீடியோ** | 1,325,968 | 1,868,335 |  |
| **கித்தோ** | 1,397,698 | 1,842,201 |  |
| **மனாகுவா** | 1,380,300 | 1,825,000 |  |
| **Barranquilla** | 1,148,506 | 1,798,143 |  |
| **சான்ட்டா குரூசு** | 1,594,926 | 1,774,998 |  |
| **வாலென்சியா** | 894,204 | 1,770,000 |  |
| **Tijuana** | 1,286,157 | 1,751,302 |  |
| **டெகுசிகல்பா** | 1,230,000 | 1,600,000 |  |
| **லா பாஸ்** | 872,480 | 1,590,000 |  |
| **சான் சல்வடோர்** | 540,090 | 2,223,092 |  |
| **Barquisimeto** | 1,116,000 | 1,500,000 |  |
| **León** | 1,278,087 | 1,488,000 |  |
| **Córdoba** | 1,309,536 | 1,452,000 |  |
| **Juárez** | 1,301,452 | 1,343,000 |  |
| **San Pedro Sula** | 1,250,000 | 1,300,000 |  |
| **Maracay** | 1,007,000 | 1,300,000 |  |
| **சான் ஓசே** | 386,799 | 1,284,000 |  |
| **Rosario** | 908,163 | 1,203,000 |  |
| **பனாமா நகரம்** | 990,641 | 1,500,000 |  |
| **Torreón** | 548,723 | 1,144,000 |  |
| **Bucaramanga** | 516,512 | 1,055,331 | } |
# தேசிய போதைப்பொருள் தடுப்புப் பிரிவு (இந்தியா)

**தேசிய போதைப் பொருள் தடுப்புப் பிரிவு** (*Narcotics Control Bureau*) என்பது இந்தியாவில் போதைப் பொருள் புழக்கத்தைக் கட்டுப்படுத்த இந்திய அரசின் உள்துறை அமைச்சகத்தால் ஏற்படுத்தப்பட்ட அமைப்பாகும்.இவ்வமைப்பு இந்திய அரசியலமைப்புச் சட்டம் பிரிவு 47ன் படி மருத்துவ உபயோகங்கள் நீங்கலாக மற்ற அனைத்து வகையான போதைப்பொருள் உபயோகத்தை தடுக்க வழி வகை செய்கிறது.
# தேசிய போதைப்பொருள் தடுப்புப் பிரிவு (இந்தியா)

## அமைப்பு

இந்த அமைப்பு இந்தியாவை நிர்வாக காரணங்களுக்காக மண்டலங்களாகவும் உப-மண்டலங்களாகவும் பிரித்து தன் பணியை செய்கிறது.
# தேசிய போதைப்பொருள் தடுப்புப் பிரிவு (இந்தியா)

## அமைப்பு

#### மண்டலங்கள்

| அகமதாபாத் | அகமதாபாத் |  |
| --- | --- | --- |
| பெங்களூரு | பெங்களூரு |  |
| சண்டிகர் | சண்டிகர் |  |
| சென்னை | செனனை |  |
| டில்லி | டில்லி |  |
| கவுகாத்தி | கவுகாத்தி |  |
| இந்தூர் | இந்தூர் |  |
| ஜம்மு | ஜம்மு |  |
| ஜோத்பூர் | ஜோத்பூர் |  |
| கொல்கத்தா | கொல்கத்தா |  |
| லக்னோ | லக்னோ |  |
| மும்பை | மும்பை |  |
| பாட்னா | பாட்னா | } |
# தேசிய போதைப்பொருள் தடுப்புப் பிரிவு (இந்தியா)

## அமைப்பு

### உப-மண்டலங்கள்

| அஜ்மிர் | அஜ்மிர் |  |
| --- | --- | --- |
| அம்ரிஸ்டர் | அம்ரிஸ்டர் |  |
| புவனேஸ்வர் | புவனேஸ்வர் |  |
| டெஹ்ராடுன் | டெஹ்ராடுன் |  |
| கோவா | கோவா |  |
| ஹைதராபாத் | ஹைதராபாத் |  |
| இம்பால் | இம்பால் |  |
| மண்ட்சவுர் | மண்ட்சவுர் |  |
| மதுரை | மதுரை |  |
| மண்டி | மண்டி |  |
| ராய்பூர் | ராய்பூர் |  |
| ராஞ்சி | ராஞ்சி |  |
| திருவனந்தபுரம் | திருவனந்தபுரம் | } |
# தேடல் வெற்றி வீரர்

**தேடல் வெற்றி வீரர்** அல்லது ***கான்கிஸ்டேடோர்*** (*Conquistador*) (போர்த்துகேயம் அல்லது எசுப்பானியத்தில் "வெற்றியாளர்கள்"; , , ) பொதுவாக எசுப்பானியப் பேரரசு மற்றும் போர்த்துகல் பேரரசின் தேடலியலாளர்களையும் நாடுபிடி படைவீரர்களையும் குறிக்கப் பயன்படுத்தப்படும் சொல்லாகும். கண்டுபிடிப்புக் காலத்தின் போது *வெற்றிவீரர்கள்* ஐரோப்பாவிலிருந்து அமெரிக்காக்கள், ஓசியானியா, ஆபிரிக்கா,ஆசியாவிற்கு கடற்பயணங்கள் மேற்கொண்டு புதிய வணிகத் தடங்களை நிறுவியதோடு நிலப்பகுதிகளையும் கைப்பற்றினர். 16வது, 17வது, 18வது நூற்றாண்டுகளில் எசுப்பானியா, போர்த்துகல் பேரரசுகளுக்காக உலகின் பெரும்பகுதியை குடிமைப்படுத்தினர்.  
மிகவும் வெற்றிபெற்ற முதல் தேடல் வீரராக எர்னான் கோட்டெஸ் இருந்தார். 1520க்கும் 1521க்கும் இடையே, அஸ்டெக் அரசின் உள்நாட்டு எதிர்ப்பாளர்களுடன் இணைந்து கோட்டெஸ் வலிமைபெற்றிருந்த அசுடெக் பேரரசை வீழ்த்தினார். தற்கால மெக்சிக்கோ எசுப்பானியப் பேரரசின் கீழ் புதிய எசுப்பானியாவானது. பின்னாளில் இதேபோன்ற வலிதான இன்கா பேரரசை பிரான்சிஸ்கோ பிசாரோ கண்டறிந்ததுடன் வெற்றி கொண்டார்.
# தேடல் வெற்றி வீரர்

## தேடல் வெற்றி வீரர்களின் பட்டியல்

- Alonso Dávila (மெக்சிக்கோ, 1520-1533)
- Alonso del Castillo Maldonado
- Alonso de Ojeda (வெனிசுவேலா, கொலொம்பியா, கயானா, அரூபா)
- Álvar Núñez Cabeza de Vaca (அமெரிக்க ஐக்கிய நாடு, 1527-1536, 1540-1542)
- Antonio de Aragón, Tucumán (அர்கெந்தீனா)
- Cristóbal de Olid (ஹொண்டுராஸ், 1523-1524)
- Diego de Almagro (பெரு, 1524-1535, சிலி, 1535-1537)
- Diego de Nicuesa (பனாமா, 1506-1511)
- Diego Velázquez de Cuéllar (கியூபா, 1511-1519)
- Domingo Martínez de Irala
- Francisco de Montejo (Yucatán, மெக்சிக்கோ, 1527-1546)
- Francisco de Orellana (அமேசான் ஆறு, 1541-1543)
- Francisco Hernández de Córdoba (Yucatán, மெக்சிக்கோ, 1517)
- பிரான்சிஸ்கோ பிசாரோ (பெரு, 1509-1535)
- Francisco Vázquez de Coronado (அமெரிக்க ஐக்கிய நாடு, 1540-1542)
- Gonzalo Jiménez de Quesada (கொலொம்பியா, 1536-1537, வெனிசுவேலா, 1569-1572)
- Gonzalo Pizarro (பெரு, 1532-1542)
- எர்னான் கோட்டெஸ் (மெக்சிக்கோ, 1518-1522, ஹொண்டுராஸ், 1524, பாகா கலிபோர்னியா, 1532-1536)
- Hernando de Soto (அமெரிக்க ஐக்கிய நாடு, 1539-1542)
- Hernando Pizarro, (பெரு, 1532-1560)
- Inés Suárez, (சிலி, 1541)
- Juan de Esquivel, (ஜமேக்கா, 1509-1512)
- Juan de Salcedo, (வடக்கு பிலிப்பீன்சு, 1570-1576)
- Juan de Grijalva (Yucatán, மெக்சிக்கோ, 1518)
- Juan Pizarro, (பெரு, 1532-1536)
- Juan Ponce de León (புவேர்ட்டோ ரிக்கோ, 1508, புளோரிடா, 1513 and 1521)
- Juan Rodríguez Cabrillo
- Lucas Vázquez de Ayllón (அமெரிக்க ஐக்கிய நாடு, 1524-1527)
- Martín de Goiti, (மணிலா, பிலிப்பீன்சு, 1570-1571)
- Martín de Ursúa, (Petén, குவாத்தமாலா, 1696-1697)
- மிகுவெல் உலோபசு டி லெகாசுபி, (பிலிப்பீன்சு, 1565-1571)
- Nicolás de Federmann (வெனிசுவேலா & கொலொம்பியா, 1537-1539)
- Pánfilo de Narváez (புளோரிடா, 1527-1528)
- Pedro de Alvarado (மெக்சிக்கோ, 1519-1521, குவாத்தமாலா, 1523-1527, பெரு, 1533-1535, மெக்சிக்கோ, 1540-1541)
- Pedro de Valdivia (சிலி, 1540-1552)
- Pedro Menéndez de Avilés (புளோரிடா, 1565-1567)
- Sebastián de Belalcázar (எக்குவடோர் & கொலொம்பியா, 1533-1536))
- Sebastián Vizcaíno
- Vasco Núñez de Balboa (பனாமா, 1510-1519)
# தேடல் வெற்றி வீரர்

## மேற் தகவல்களுக்கு

-
-
-
-
# தேடல் வெற்றி வீரர்

## வெளியிணைப்புகள்

- The Conquistadors - Start the Adventure (PBS): http://www.pbs.org/opb/conquistadors/home.htm
# புதிய உலகம்

, ஓசியானியா அடங்கிய *புதிய உலகம்*. "பழைய உலகத்தில்" ஐரோப்பா, ஆசியா, ஆப்பிரிக்கா அடங்கின.]]
**புதிய உலகம்** (*New World*) மேற்கு அரைக்கோளத்திற்கு வழங்கப்படும் பெயர்களில் ஒன்றாகும்; குறிப்பாக கரீபியன், பெர்முடா போன்ற அண்மையத் தீவுகள் உள்ளிட்ட அமெரிக்காக்களை குறிக்க இச்சொல் பயன்படுத்தப்படுகின்றது. சில நேரங்களில் ஓசியானியாவும் (ஆஸ்திரலேசியா) இதில் உள்ளடங்கும்.  
16ஆம் நூற்றாண்டின் துவக்கத்தில், கண்டுபிடிப்புக் காலத்தில், பிற்காலத்தில் அமெரிக்காக்கள் எனப்படுகின்ற நிலத்தில் ஐரோப்பியர்கள் கால் பதித்தபோது இச்சொல் புழக்கத்திற்கு வந்தது. கிரேக்க-ரோமானிய நிலவியலாளர்கள் ஆப்பிரிக்கா, ஐரோப்பா, ஆசியா கண்டங்கள் மட்டுமே உலகம் என கருதியிருந்தனர்; இவை கூட்டாக பழைய உலகம் (அல்லது ஆப்பிரிக்க-யூரேசியா) எனப்பட்டது. செவ்வியல் புவியியலை விரிவாக்கும் வண்ணம் புதிதாகக் கண்டறிந்த நிலப்பகுதிகள் புதிய உலகம் எனப்பட்டன.  
இச்சொல்லை முதலில் பிளாரென்சு தேடலியலாளர் அமெரிகோ வெஸ்புச்சி பயன்படுத்தினார். பின்னாளில் அமெரிக்காக்களுக்கு இவரது பெயரே சூட்டப்பட்டது.  
தவிர அமெரிக்காக்கள் "உலகின் நான்காவது பகுதி" எனவும் குறிப்பிடப்படுகின்றன.
# புதிய உலகம்

## தொடர்புடைய பக்கங்கள்

- அமெரிக்காக்கள்
- மேற்கு அரைக்கோளம்
# மக்னீசியம் சிலிசைடு

**மக்னீசியம் சிலிசைடு** *(Magnesium silicide)* என்பது Mg<sub>2</sub>Si என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும், மக்னீசியம் மற்றும் சிலிக்கன் தனிமங்கள் சேர்ந்து இச்சேர்மம் உருவாகிறது. மக்னீசியம் சிலிசைடு தூளாக இருக்கும்போது அடர் நீலம் அல்லது இலேசான பழுப்பு நிறத்தில் காணப்படுகிறது.
# மக்னீசியம் சிலிசைடு

## தயாரிப்பு

2:1 என்ற விகிதத்தில் சிலிக்கன் மற்றும் மக்னீசியம் தனிமங்களைச் சேர்த்து மக்னீசியம் சிலிசைடு தயாரிக்கப்படுகிறது. மணலில் உள்ள சிலிக்கன் ஈராக்சைடை அதிக அளவு மக்னீசியத்துடன் சேர்த்து சூடாக்குவதன் மூலமும் இதைத் தயாரிக்க முடியும். இவ்வினையின் முதலில் மக்னீசியம் ஆக்சைடும் சிலிக்கன் உலோகமும் உருவாகின்றன. அதிக அளவு மக்னீசியம் இங்கு உபயோகப்படுத்தப்பட்டால் மக்னீசியம் சிலிசைடு உருவாகிறது.  
:2 Mg + SiO<sub>2</sub> → 2 MgO + Si  
அதிக அளவாகக் காணப்படும் மக்னீசியம், சிலிக்கனுடன் வினைபுரிவதால் மக்னீசியம் சிலிசைடு உருவாகிறது  
:2 Mg + Si → Mg<sub>2</sub>Si  
எனவே, ஒட்டுமொத்தமான வினையில் 4:1 என்ற மூலக்கூற்று விகிதத்தில் Mg:SiO2 வினையின் நிகழ்வை இச்சமன்பாடு மூலம் அறியலாம்.  
:4 Mg + SiO<sub>2</sub> → 2 MgO + Mg<sub>2</sub>Si  
இவ்வினைகள் வெப்ப உமிழ் வினைகளாக நிகழ்கின்றன.
# மக்னீசியம் சிலிசைடு

## பயன்கள்

அலுமினியக் கலப்புலோகமான 6000 வரிசை கலப்புலோகம் தயாரிக்க மக்னீசியம் சிலிசைடு பயன்படுகிறது. இக்கலப்புலோகத்தில் தோராயமாக 1.5% Mg2Si காணப்படுகிறது. மேலும், இத்தொகுதியைச் சேர்ந்த கலப்புலோகங்களைப் பயன்படுத்தி கினீயர்-பிரசுடோன் மண்டலத்தின் நாட்பட்ட வன்மை மற்றும் நுண் வீழ்படிவை உருவாக்க முடியும். இவ்விரு நிகழ்வுகளும் கலப்புலோகத்தின் வலிமையை மேலும் அதிகரிக்கச் செய்யும்.
# மக்னீசியம் சிலிசைடு

## வினைகள்

மக்னீசியம் சிலிசைடில் Si<sup>4−</sup> அயனிகள் இருப்பதாக பார்க்கப்படுகிறது. இந்த அடிப்படையில் இச்சேர்மம் அமிலங்களுடன் வினைபுரிகிறது.. நீர்த்த ஐதரோ குளோரிக் அமிலத்துடன் மக்னீசியம் சிலிசைடு வினைபுரிந்து வாயுநிலை சிலேன் (SiH4) உருவாகிறது.  
:Mg<sub>2</sub>Si + 4 HCl → SiH<sub>4</sub> + 2 MgCl<sub>2</sub>  
கந்தக அமிலத்தையும் இவ்வினையில் பயன்படுத்த முடியும். இரண்டாம் தொகுதி சிலிசைடுகள், குறிப்பாக புரோட்டான் பகுப்பு வினைகளுக்கு ஏற்றவையாகும். தொகுதி ஒன்று சிலிசைடுகள் அதிக வினைத்திறம் கொண்டவையாக உள்ளன. உதாரணமாக சோடியம் சிலிசைடு (Na2Si) தண்ணீருடன் விரைவாக வினைபுரிந்து சோடியம் சிலிக்கேட்டையும் ஐதரசன் வாயுவையும் தருகிறது.
# மக்னீசியம் சிலிசைடு

## படிக அமைப்பு

எதிர்புளோரைட்டு வகை படிக அமைப்பில் மக்னீசியம் சிலிசைடு படிகமாகிறது. முகமைய கனசதுரத்தில் அணிக்கோவை Si மையங்கள் கனசதுரத்தின் மூலைகள் மற்றும் அலகு கூட்டின் முகமைய நிலைகளில் அமைகின்றன. அலகுக் கூட்டின் உட்பகுதியின் எட்டு நான்முகத் தளங்களை மக்னீசியம் மையங்கள் ஆக்ரமிக்கின்றன. சிலிக்கன் மற்றும் மக்னீசியத்தின் அணைவு எண்கள் முறையே 8 மற்றும் 4 ஆக உள்ளன.
# அமெரிக்காக்களில் எசுப்பானிய குடியேற்றவாதம்

, பிரான்சிஸ்கோ பிசாரோ மற்றும் பிறர் பயன்படுத்திய காஸ்டில் மன்னரின் மணிமுடி தரித்த வெற்றியாளர்களின் எசுப்பானியக் கொடி.]]  
காஸ்தீல் முடியாட்சியின் கீழான குடியேற்ற விரிவாக்கம் எசுப்பானிய *வெற்றியாளர்களால்* முன்னெடுக்கப்பட்டது; பின்னர் நிர்வாகத்தினராலும் சமயச் பரப்புரையாளர்களாலும் மேம்படுத்தப்பட்டது. வணிகமும் முதற்குடிகளை சமய மாற்றத்திற்குள்ளாக்கி கத்தோலிக்கத்தை வளர்ப்பதும் குடியேற்ற விரிவாக்கத்திற்கான தூண்டுதல்களாக அமைந்தன.  
1492இல் கொலம்பசின் கண்டுபிடிப்பைத் தொடர்ந்து அடுத்த மூன்று நூற்றாண்டுகளில் எசுப்பானியப் பேரரசு கரிபியன் தீவுகள், தென் அமெரிக்காவில் பாதி, பெரும்பான்மையான நடு அமெரிக்கா மற்றும் வட அமெரிக்காவில் பெரும்பகுதியைக் (தற்கால மெக்சிக்கோ, ஐக்கிய அமெரிக்காவின் புளோரிடா, தென்மேற்கு மற்றும் பசிபிக் கடலோரப் பகுதிகள்) கைப்பற்றியது.  
19ஆம் நூற்றாண்டின் துவக்கத்தில் எசுப்பானிய அமெரிக்க விடுதலைப் போர்களை அடுத்து அமெரிக்காக்களில் இருந்த, கியூபா, புவேர்ட்டோ ரிக்கோ தவிர்த்து பல எசுப்பானியக் குடியேற்றங்கள் விடுதலை பெற்றன. 1898இல் நடந்த எசுப்பானிய அமெரிக்கப் போரை அடுத்து இவையும் பசிபிக்கிலிருந்த குவாம், பிலிப்பீன்சுடன் எசுப்பானியாவிலிருந்து பிரிந்தன. இந்தக் கடைசி ஆட்பகுதிகளையும் இழந்த பிறகு எசுப்பானியாவின் அமெரிக்க குடியேற்றவாதம் முடிவிற்கு வந்தது.
# தேவதை சதுரங்கக் காய்

**தேவதை சதுரங்கக் காய்** (*Fairy chess piece*)அல்லது**மரபுவழியல்லாத சதுரங்கக் காய்**(*Unorthodox chess piece*) என்பது வழமையான சதுரங்கத்தில் பயன்படுத்தப்படாத, ஆனால், சதுரங்க மாறுபாடுகளிலோ சதுரங்கப் புதிர்களிலோ பயன்படுத்தப்படும் சதுரங்கக் காய் ஆகும். தேவதை சதுரங்கக் காய்களின் நகர்வு முறைகள் வேறுபட்டவை.
# தேவதை சதுரங்கக் காய்

## வகைப்பாடு

### நகர்வு வகை

#### தாண்டிகள்

(m,n)-தாண்டி (*Leaper*) என்பது தொடக்கக் கட்டத்திலிருந்து (m,n) என்னும் காவி வழியே தாண்டிச்சென்று நகரும் காய் ஆகும். மரபுவழிச் சதுரங்கக் காயான குதிரை, (1,2)-தாண்டி ஆகும்.  
சில தாண்டிகளின் பெற்சா குறிமுறை கீழே வழங்கப்பட்டுள்ளது.  
| (m,n)-leaper | m = 0 | m = 1 | m = 2 | m = 3 |
| --- | --- | --- | --- | --- |
# தேவதை சதுரங்கக் காய்

## வகைப்பாடு

### நகர்வு வகை

#### ஓட்டிகள்

ஓட்டி (*Rider*) என்பது, அது செல்லும் வழிக்குக் குறுக்கே வேறெந்தக் காயும் இல்லாதவிடத்து, குறித்த திசையில் எல்லையற்ற தூரம் நகரக்கூடிய காய் ஆகும். மரபுவழிச் சதுரங்கத்தில் (1,0)-ஓட்டியான கோட்டை, (1,1)-ஓட்டியான அமைச்சர், இவை இரண்டினதும் கலவையான அரசி ஆகிய ஓட்டிகள் காணப்படுகின்றன. தேவதை சதுரங்க ஓட்டிகளுக்கு எடுத்துக்காட்டுகளாக (1,2)-ஓட்டியான குதிரையோட்டி, (2,3)-ஓட்டியான வரிக்குதிரையோட்டி போன்றவற்றைக் குறிப்பிடலாம். இதற்கு எடுத்துக்காட்டாக வெட்டுக்கிளியைக் குறிப்பிடலாம்.
# தேவதை சதுரங்கக் காய்

## வகைப்பாடு

### நகர்வு வகை

#### கல்வெட்டுக்கிளிகள்

கல்வெட்டுக்கிளி (*Locust*) என்பது எதிராளியின் காயைத் தாண்டிப் பாய்வதன் மூலம் அதனைக் கைப்பற்றும் (நகராட்டத்தில் (*Checkers*) நிகழ்வது போல்) காய் ஆகும்.
# தேவதை சதுரங்கக் காய்

## வகைப்பாடு

### நகர்வு வகை

#### கடற்காய்கள்

கடற்காய் (*Marine piece*) என்பது ஒரே திசைகளில், வழக்கமான நகர்வுகளின்போது ஓட்டியாகவும் கைப்பற்றும்போது கல்வெட்டுக்கிளியாகவும் தொழிற்படும் காய் ஆகும். கடலமைச்சர், கடற்கோட்டை, கடலரசி, கடலரசர் என்பன முறையே, நீரீயிடு (*Nereid*), திரைட்டன் (*Triton*), சைரன் (*Siren*), பொசைடன் என அழைக்கப்படும்.
# தேவதை சதுரங்கக் காய்

## வகைப்பாடு

### ஆட்டங்கள்

#### சீனக் காய்கள்

சீனச் சதுரங்கக் காய்களின் பெறுதிகளாக அமைந்த காய்கள், சீனக் காய்கள் எனப்படும். சீனக் காய்க்கு எடுத்துக்காட்டுகளாகத் தகரி (*Pao*), பரி (*Mao*) போன்றவற்றைக் குறிப்பிடலாம்.
# தேவதை சதுரங்கக் காய்

## வகைப்பாடு

### சிறப்பியல்புகள்

#### அரசகாய்கள்

ஆட்டத்தின்போது கைப்பற்ற அனுமதிக்கக்கூடாத காய், அரசகாய் (*Royal piece*) எனப்படும். பேரரசரும் காலாள்களும் என்ற சதுரங்க மாறுபாட்டில், பேரரசர் ஓர் அரசகாய் ஆகும்.
# தேவதை சதுரங்கக் காய்

## வகைப்பாடு

### சிறப்பியல்புகள்

#### இணைந்த காய்கள்

| **முடிக்காய்** (*Crowned piece*) | அதன் பொதுவான இயல்புகளுக்கு மேலதிகமாக, அரசர் போலவும் நகரக்கூடிய காய், முடிக்காய் ஆகும். சப்பானியச் சதுரங்கக் காய்களான திறகன் அரசர், திறகன் குதிரை என்பன முறையே முடிக்கோட்டையும், முடியமைச்சரும் ஆகும். |  |
| --- | --- | --- |
| **குதிரைக்காய்** (*Knighted piece*) | அதன் பொதுவான இயல்புகளுக்கு மேலதிகமாக, குதிரை போலவும் நகரக்கூடிய காய், குதிரைக்காய் ஆகும். | } |